**Forretningsudvalgsmøde nr. 2. 2018-19**

**Onsdag den 23. maj 2018 kl. 16.30 - 18.30** Hollænderhaven, Fuglebakken 3, Vordingborg.

**Forventede deltagere:** Stella Steengaard, Winnie Lindner, Torben Heien Hansen og Alf Hansen. Suppleant: Dorthe Nielsen og Niels Jørgen Abildgaard.

**Afbud:** Helene Hansen

**Referat:**

1. **Aktuel økonomisk status**

Med baggrund i, at DH kun har bevilget 70% af vores ansøgte beløb og har bedt om at få tilsendt et nyt budget for 2018, fremsende mailkorrespondance og nyt budget til drøftelse

**Bilag/.** Mail korrespondance m/DH og Nyt Budget 2018

**Drøftelse:** Der var ansøgt om midler til de almindelige aktiviteter i DH-V og i fuld overensstemmelse med gældende vedtægter.

Stella og Winnie har brugt rigtig meget tid på at udarbejde ansøgning og forsvare ansøgningen overfor DH centralt i et forsøg på at få bevilget de ansøgte midler.

Det er bekymrende, at vores vedtagne handleplan og vedtægter ikke kan overholdes, på grund af en mindre bevilling, og det vil betyde, der afholdes færre møder. Det har i høj grad konsekvenser i forhold til arrangementernes karakter.

Den økonomisk ansvarlige kunne samtidig meddele, at der allerede er meget få penge til rådighed, idet der p.t. mangler afregning af kørsel til formand og næstformand samt til forplejning og lokaleleje til allerede afholdte møder.

Alternativt kan DH-V vælge, at vi kører på, indtil kassen er tom. Der vil blive ansøgt om midler igen så snart det bliver muligt at søge fra den nye pulje (penge fra spillehalsmidler), som vi er blevet orienteret om, at vi kan søge.

Der udarbejdes nyt budget med 2 kolonner, en kolonne til det oprindelige budget og en kolonne med det tilrettede budget.

**Beslutning:**

Det blev besluttet, at FU indstiller til bestyrelsen, at DH-V fortsætter efter den oprindelige plan, indtil der ikke er flere penge, udover kr. 10.000 som er øremærket jf. ansøgning til § 18-midler. Der ansøges om midler fra den nye pulje, så snart det er muligt – forventeligt først i 2. halvår 2018.

1. **Indstilling af medl. til folkeoplysningsrådet**

Vi har tidligere indstillet Jan Rasmussen fra VHI. Han er imidlertid stoppet som formand og handicaprådet har bedt DH-V om at indstille en anden repræsentant.

**Bilag/.** Mail til HR fra udvalget for kultur, fritid og Idræt

**Beslutning:**

Der peges på formanden for Vordingborg Handicap Idræt. Stella kontakter formanden, inden indstillingen sendes.

1. **Forslag til ændring af forretningsorden bestyrelses- og formøder**

Stella har udarbejdet ændringer til forretningsorden, som ved en fejl ikke blev behandlet på bestyrelses- og formødet 4. april – **markeret med rust i vedlagte bilag.**

**Bilag/**. Forretningsorden m/ ændringer

**Beslutning:**

Forretningsordenen var blevet rettet til jf. bilaget. Anders nævnes fremadrettet som ressourceperson i tilgængelighedsnetværket.

Vi indstiller forretningsorden til beslutning på næste bestyrelses- og formøde.

1. **Kommissorium Netværkene**

Senest opdateret kommissorium for alle netværk indstilles til drøftelse og opdatering.

**Bilag:** fremsendt til sidste møde – hvor punktet blev udsat

**Beslutning:**

Punktet flyttes til næste FU-møde.

De enkelte netværk skal senest den 1. august 2018 sende deres forslag til netværkets kommissorium til Winnie, så det kan sendes med ud sammen med dagsorden.

1. **Folkemødet Møn 2018**

Økonomi FMM18? hvor langt er vi i planlægningen? opgaver til fordeling?

**Bilag:** Budget FMM 2018 – eftersendes.

**Beslutning:**

Winnie havde udarbejdet budget for FMM 2018. Winnie sender ansøgning til aktivitetspuljen i DH-Centralt. Der er bestilt stadeplads, telt, borde og stole samt køleskab. Alf sørger for diverse indkøb efter indkøbsseddel. Stella sørger for at sende information om sidste års indkøb og returvarer til Winnie. Stella indgår foreløbig aftale med oplægsholdere til fredag. Program for fredag og lørdag skal foreligge færdigt senest til Sankt Hans. Råskitse er udarbejdet.

1. **Samarbejdsmøde DH Afd. Nordenstrøms**

Status i DH-Næstved: har fået ny formand Jytte Bo Nielsen, ADHD foreningen

**Beslutning:**

Referat fra mødet er lagt på hjemmesiden og vil blive udsendt.

1. **Evt.**
* Hvordan håndterer vi den nye persondatalov der træder i kræft d. 25. maj

Punktet om persondatalov vil blive drøftet på Bestyrelses- og formødet.

Stella orienterede om, at hun havde valgt at tage på et 1-dages kursus i oprettelse og brug af Facebooksider.

1. **Godkendelse af referat for mødet**

Referatet blev godkendt.

Referent/. Dorthe Nielsen